**discordanță**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

alergând de colo-colo,

pierdut e

sensul cuvintelor.

printre becurile aprinse,

un Moș Crăciun

dansează mecanic.

cărțile noastre de citit

sunt acum cărți de joc-

oblonite diminețile;

serile-s cețoase-

pe prag, cineva a lăsat

o scrisoare.

se tot vorbește

de resetare…

parcurile cu trandafiri

îs zone de vânătoare-

prin masca de țepi,

razele lunii se întrezăresc.

frica paralizează

puii de vrabie;

tot mai slăbite-s

aripile speranței-

valurile marii lovindu-se de stânci,

culcuș modelează.

ochi nevăzuți spionează-adâncurile…

în umbra arborilor tisa.

privim pe furiș stelele;

un fir de lumină,

din caierul parcelor,

luminează drumurile.

același refren intonat

de voci răgușite

îl auzi peste tot;

privirile inocenților

se lovesc de zidul de piatră

al monștrilor.

tristețea

întinde tentaculele disperării;

ce este bun și ce este rău

nu mai discordă,

deasupra noastră,

apele tulburate ale gândurilor.

încâlciți în labirintul teoriilor…

punctele cardinale au pierit.

pasările nu-și mai găsesc vechile cuiburi.

adam și eva

vor mai mușca încă o dată

din măr?